Сёлета ўзімку не было танцавальных сустрэч Дударскага клуба, таму сезон фактычна распачаўся Дударскім фэстам 8 красавіка ў клубе Re:public. Там выступілі гурты Стары Ольса, PAWA, HardWood, Trollwald, Sakramant, Lity Taler, PiopROCK. У складзе кожнага з іх ёсць дудар, а ў гурцеHardWood яшчэ дударка. Праз тэхнічныя праблемы з сайтам “Жывая спадчына” не змагла аператыўна асвятліць мерапрыемства, таму фота з імпрэзы шукайце ў альбоме “Дударства-2017 ў фота Алены Ляшкевіч”. Падрабязней пра Дударскі фэст можна пачытаць у артыкуле Анатоля Мяльгуя, знакамітага музычнага крытыка, “самага “дударскага” журналіста” (па выразе адміністрацыі суполкі “Дударскі клуб”), які памёр сёлета ўвесну.